|  |  |
| --- | --- |
| **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείου Τύπου  & Επικοινωνίας  **Λαμία, 22/9/2017** |

**Χορήγηση πρόσθετων αξιών τοποθέτησης (voucher) για τους Παιδικούς και Βρεφονηπιακούς Σταθμούς και τα Κ.Δ.Α.Π. του Δήμου Λαμιέων μέσω ΕΣΠΑ**

Το Τμήμα Παιδικής Μέριμνας και Βρεφονηπιακών Σταθμών του Δήμου Λαμιέων ενημερώνει τους υποψήφιους, που συμμετείχαν στη πρόσκληση με Αρ. Πρωτ. 5122/23-5-2017 που εξέδωσε η Ε.Ε.Τ.Α.Α. Α.Ε. για το σχολικό έτος 2017-2018, οι οποίοι είχαν πλήρη φάκελο δικαιολογητικών και δεν έλαβαν voucher λόγω εξάντλησης του προϋπολογισμού, ότι τους δίνεται η δυνατότητα να δηλώσουν ότι επιθυμούν να τους χορηγηθεί voucher στην ηλεκτρονική εφαρμογή “Υποβολή αίτησης για τη χορήγηση πρόσθετων voucher” με τη χρήση του προσωπικού τους ΑΦΜ και ΑΜΚΑ.

Ο κάθε υποψήφιος κατά την υποβολή της ΑΙΤΗΣΗΣ- ΔΗΛΩΣΗΣ για τη χορήγηση voucher, είναι απαραίτητο να έχει έγγραφη βεβαίωση από το Δήμο Λαμιέων στην οποία θα βεβαιώνεται ότι έχει βρει θέση σε Παιδικό ή Βρεφονηπιακό Σταθμό καθώς και στα Κέντρα Δημιουργικής Απασχόλησης Παιδιών (Κ.Δ.Α.Π.) του Δήμου Λαμιέων.

Οι αιτήσεις γίνονται ηλεκτρονικά με καταληκτική ημερομηνία την Τετάρτη 27 Σεπτεμβρίου 2017 και ώρα 24:00 στη διεύθυνση: https://www.eetaa.gr/.

Για τα παιδιά που εγγράφονται μέσω ΕΣΠΑ στους **Παιδικούς** και **Βρεφονηπιακούς** Σταθμούς καθώς και στα **Κ.Δ.Α.Π.** του **Δήμου Λαμιέων**, δεν υπάρχει καμιά οικονομική επιβάρυνση για τις παρεχόμενες υπηρεσίες (διατροφή, υλικά, μουσική, γυμναστική, μουσικοκινητική αγωγή κ.λπ.).

**Από το Γραφείο Τύπου**